Gw mau tau Sinopsis dari Pergilah Air Mata. Jelasin dalam bahasa melayu

Kisahnya bermula dengan watak utama Sabrina (Nelydia Senrose), seorang gadis naif dari kampung yang kehidupannya tidak terdedah kepada anasir negatif. Ada sesuatu yang malang menimpa Sabrina apabila dia diperangkap oleh rakan baiknya sendiri, Maria (Reen Rahim) sehingga terpaksa berkahwin paksa dengan seorang jejaka kaya bernama Badrul Datuk Hamidi (Kamal Adli).

Bertambah malang, apabila sudah berkahwin, Sabrina menjalani hidup yang lebih sukar dengan menjalani kehidupan bermadu dengan isteri pilihan Badrul, Dayana (Izreen Azminda) sehingga sering disalah anggap mahu mengaut harta suaminya.Malah Sabrina turut tidak disenangi kehadirannya oleh Datin Hamidah,ibu mentuanya.Hanya Datuk Hamidi (Mustapha Kamal) yang menyayanginya sebagai menantu .Ikmal (Amar Asyraf) ,bekas kekasih Sabrina pula tidak boleh melupakan wanita itu yang hampir menjadi tunangannya.Sabrina sering dibuli oleh Badrul sehingga menjadi tawanannya.Sabrina dikongkong sementara Dayana,dibiarkan bebas bersosial dan bekerja.

Kerana satu rancangan yang dirancang untuk memisahkan mereka, rumah tangga Badrul  dan Sabrina goyah hingga menyebabkan Badrul sanggup menyakiti Sabrina. Air mata menjadi teman setia buat Sabrina.

Sabrina hidup ibarat burung dalam sangkar emas. Dia tetap dilayan baik oleh Datuk Hamidi, namun kesedihannya tidak berpenghujung. Namun, dalam membenci, rindu datang jua, Badrul tidak dapat melupakan Sabrina. Rasa benci membuatkan Badrul menafikan perasaan kasih dan rindu yang datang, hinggalah Sabrina meminta perpisahan. Dapatkah Badrul mengubati rajuk luka di hati Sabrina?

Situasi yang berlaku tersembunyi hikmah bila mana Badrul berubah sikap menjadi pemarah dan panas baran, namun akhirnya menjadi seorang yang penyayang kepada isteri-isterinya.